**ՀԱՇՎԵՏՎՈՒԹՅՈՒՆ**

**ԳՈՐԾՈՒՂՄԱՆ ԱՐԴՅՈՒՆՔՆԵՐԻ ՄԱՍԻՆ**

**1․ Անունը, ազգանունը, զբաղեցրած պաշտոնը՝**

Տիգրան Գրիգորյան, մակրոտնտեսական քաղաքականության վարչության իրական հատվածի կանխատեսումների և վերլուծությունների բաժնի գլխավոր մասնագետ

**2. Գործուղման վայրը և ժամկետները`** Ռուսաստանի Դաշնություն,ք. Մոսկվա, 2025 թվականի հուլիսի 28-ից 30-ը ներառյալ

**3. Հրավիրող կողմը**` ՌԴ Ֆինանսների նախարարության գիտահետազոտական ֆինանսական ինստիտուտ

**4. Գործուղման նպատակը (աշխատանքային ո՞ր խնդրի լուծման համար էր նախատեսված գործուղումը)**`

Գործուղման հիմնական նպատակն էր մասնակցել ՀՀ և ՌԴ ֆինանսների նախարարությունների միջև 2023-2025թթ. երկկողմ համաձայնագրի 2025թ. միջոցառումների ծրագրով նախատեսված՝ ՌԴ ֆինանսների նախարարության կողմից կազմակերպվող «ՀՆԱ ծախսային բաղադրիչների և տնտեսության ճյուղերի կանխատեսման նոր համակարգի մշակում», «Պետական բյուջեի հարկային եկամուտների վրա մակրոտնտեսական գործոնների ազդեցությունների գնահատման մոդելային նոր համակարգի մշակում» և «Մակրոտնտեսական ցուցանիշների միջնաժամկետ կանխատեսման կիսակառուցվածքային մոդելի (semi-structural gap/SSGM) մշակում և ներդրում» թեմաներով դասընթացներին։ Դասընթացի շրջանակներում ներկայացվել են ՀՆԱ-ի ծախսային բաղադրիչներից արտահանման և ներմուծման մոդելավորման, կարճաժամկետ կանխատեսումների (Nowcasting) համակարգի, ինչպես նաև BVAR մոդելներով հարկային ռիսկերի գնահատման համակարգի մշակման շրջանակներում կատարված աշխատանքները:

**5. Քննարկված թեմաները**`

Դասընթացի շրջանակներում ներկայացվել են հետևյալ թեմաները՝

* ՀՆԱ-ի ծախսային բաղադրիչներից արտահանման և ներմուծման մոդելավորում
* Կարճաժամկետ կանխատեսումներ (հատկապես՝ MIDAS մոդելներ)
* Հարկային ռիսկերի գնահատման BVAR մոդելներ

**6. Հանդիպումները, ելույթները, բարձրացված կամ քննարկված հարցերը`**

Աշխատանքային հանդիպում է տեղի ունեցել ՌԴ Ֆինանսների նախարարության Բյուջետային քաղաքականության և ռազմավարական պլանավորման դեպարտամենտի տնօրեն Եվգենի Դոմբրովսկիի և Մակրոտնտեսական քաղաքականության բաժնի պետ Իրինա Գոպտայի հետ, որի շրջանակներում քննարկվել են ՀՀ ֆինանսների նախարարությունում դեռևս մշակման փուլում գտնվող մակրոտնտեսական ցուցանիշների միջնաժամկետ կանխատեսման կիսակառուցվածքային մոդելի (semi-structural gap/SSGM) առանձնահատկությունները, ինչպես նաև ՌԴ ֆինանսների նախարարությունում նախատեսվող մոդելային համակարգի զարգացման ուղղությունների առանձնահատկությունները:

**7. Հանդիպման կամ հավաքի ժամանակ ընդունված որոշումները, պայմանավորվածությունները, ստորագրված փաստաթղթերը՝**

Այդպիսիք առկա չեն։

**8. Առաջարկությունները, դրանց ընթացք տալու վերաբերյալ առաջարկները՝ եղանակը, ձևը, ժամկետները, պատասխանատուները, ակնկալվող արդյունքները.**

Այդպիսիք առկա չեն:

**9․ Ստորագրությունը, ամսաթիվը։**

**Տիգրան Գրիգորյան**

 **31 հուլիսի, 2025թ.**